სენდი კლიმანი
სენფორდ (სენდი) კლიმანი (ინგლ. Sanford (Sandy) Climan) — ამერიკელი კინოპროდიუსერი, რომელიც ყველაზე მეტად ცნობილია მარტინ სკორსეზეს ფილმ „ავიატორის“ (2004) პროდიუსერობით. იგი არის ლოს-ანჯელესში დაარსებული საინვესტიციო კომპანია Entertainment Media Ventures-ის დამფუძნებელი და პრეზიდენტი. დაიბადა ბრონქსში, ნიუ-იორკში. სწავლობდა ადგილობრივ სკოლაში. სკოლის დასრულების შემდეგ ჩაირიცხა ჰარვარდის უნივერსიტეტში. სენდი კლიმანი რამდენიმე პრესტიჟული ჯილდოს მფლობელია, მათ შორისაა — BAFTA და ოქროს გლობუსი. 2018 წელს კლიმანი ელისის კუნძულების საპატიო მედლის მფლობელი გახდა.